Gouritsmond en omliggende gebied is ‘n magiese trekpleister vir ‘n wye verskeidenhed van endemiese voëlspesies wat hier in die diverse habitats broei en gedy, ‘n juweel vir die voëlkykers.
'n Voëllys is saamgestel en tans is daar 240 spesies gelys wat in hierdie omgewing gesien is. Hierdie lys is by die plaaslike Toerismekantoor beskikbaar. Die voëllys kan ook hier afgelaai word (pdf van 50KB)
Die kiewiete in ons dorp is baie mak en verwag dat ons όm hulle moet ry as hulle in die straat staan! Neem ook asseblief spesiale sorg terwyl jy langs die strand stap om nie enige eiertjies te versteur nie - hulle kan dalk behoort aan die Swart Tobie (Haematopus moquini), 'n hoogs bedreigde spesie (rooi data-lys). Om die waarheid te sê - maak nie saak aan wie die eiertjies behoort nie - dis hoogs onwaarskynlik dat dit aan jou sal behoort, so laat dit liewers in vrede ... :)